Document ID: 32002D0382

Title and Content:
Απόφαση της Επιτροπής της 23ης Μαΐου 2002 για την τροποποίηση των αποφάσεων 2001/925/ΕΚ, 2002/33/ΕΚ και 2002/209/ΕΚ ώστε να παραταθεί η ισχύς ορισμένων μέτρων προστασίας και λεπτομερών όρων σε σχέση με την εξέλιξη της κλασικής πανώλης των χοίρων στην Ισπανία, τον Απρίλιο του 2002 [κοινοποιηθείσα υπό τον αριθμό Ε(2002) 1918] (Κείμενο που παρουσιάζει ενδιαφέρον για τον ΕΟΧ) (2002/382/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10 παράγραφος 4, την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλης των χοίρων(3), και ιδίως το άρθρο 10 παράγραφος 1 στοιχείο β), το άρθρο 11 παράγραφος 1 στοιχείο στ), το άρθρο 25 παράγραφος 3 και το άρθρο 29 παράγραφος 4, Εκτιμώντας τα ακόλουθα: (1) Στην Καταλονία της Ισπανίας εμφανίστηκαν κρούσματα κλασικής πανώλης των χοίρων. (2) Η Ισπανία έλαβε μέτρα στο πλαίσιο της οδηγίας 2001/89/ΕΚ. (3) Σε σχέση με αυτά τα κρούσματα της νόσου, η Επιτροπή ενέκρινε: i) την απόφαση 2001/925/EΚ, για ορισμένα μέτρα προστασίας σχετικά με την κλασική πανώλη των χοίρων στην Ισπανία(4), όπως τροποποιήθηκε τελευταία από την απόφαση 2002/313/EΚ(5)· ii) την απόφαση 2002/33/EΚ, της 14ης Ιανουαρίου 2002, για τη χρησιμοποίηση δύο σφαγείων από την Ισπανία, σύμφωνα με το άρθρο 10 παράγραφος 1 στοιχείο β) της οδηγίας 2001/89/EΚ του Συμβουλίου(6), όπως τροποποιήθηκε τελευταία από την απόφαση 2002/313/ΕΚ, και iii) την απόφαση 2002/209/ΕΚ, για την αναπροσαρμογή των όρων χορήγησης αδείας για την απομάκρυνση χοίρων από εγκαταστάσεις που βρίσκονται εντός των ζωνών προστασίας και επιτήρησης που έχουν οριστεί στην Ισπανία σε σχέση με την κλασική πανώλη των χοίρων και για τη θέσπιση των όρων για την εμπορία και τη χρησιμοποίηση χοιρείου κρέατος, κατ' εφαρμογή του άρθρου 11 της οδηγίας 2001/89/EΚ του Συμβουλίου(7), όπως τροποποιήθηκε τελευταία από την απόφαση 2002/313/ΕΚ. (4) Υπό το φως της εξέλιξης της επιδημιολογικής κατάστασης στη σχετική περιοχή της Ισπανίας, στην οποία καταγράφηκαν και άλλα κρούσματα κλασικής πανώλης των χοίρων τον Απρίλιο του 2002, είναι σκόπιμο να παραταθεί η ισχύς των μέτρων που εγκρίθηκαν μέχρι τις 30 Ιουνίου 2002 και να τροποποιηθούν οι όροι για τη χρησιμοποίηση των δύο σφαγείων που αναφέρονται στην απόφαση 2002/33/ΕΚ. (5) Συνεπώς, πρέπει να τροποποιηθούν οι αποφάσεις 2001/925/EΚ, 2002/33/EΚ και 2002/209/EΚ, αναλόγως. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο άρθρο 8 της απόφασης 2001/925/EΚ: α) η ημερομηνία "20 Μαΐου 2002" αντικαθίσταται από την ημερομηνία "20 Ιουνίου 2002"· β) η ημερομηνία "30 Μαΐου 2002" αντικαθίσταται από την ημερομηνία "30 Ιουνίου 2002". Άρθρο 2 Στο άρθρο 1 παράγραφος 1 πρώτη περίπτωση της απόφασης 2002/33/EΚ, οι λέξεις "περιοχές οι οποίες αναφέρονται στο παράρτημα της απόφασης 2001/925/ΕΚ" αντικαθίσταται από τη λέξη "Ισπανία". Στο άρθρο 2 της απόφασης 2002/33/EΚ, η ημερομηνία "31 Μαΐου 2002" αντικαθίσταται από την ημερομηνία "30 Ιουνίου 2002". Άρθρο 3 Στο άρθρο 1 της απόφασης 2002/209/EΚ, η ημερομηνία "10 Απριλίου 2002" αντικαθίσταται από την ημερομηνία "8 Μαΐου 2002". Στο άρθρο 9 της απόφασης 2002/209/EΚ, η ημερομηνία "31 Μαΐου 2002" αντικαθίσταται από την ημερομηνία "30 Ιουνίου 2002". Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 23 Μαΐου 2002.

Classification Labels:
1934
311
2394

Label Descriptions:
{"1934": "Πολιτική για την υγεία", "311": "ΥΓΕΙΑ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 1360
2442
5283
2479
122
2106
4590
5962
912
3156
2200
5877

EuroVoc IDs (Expanded): 1360
2442
5283
2479
122
2106
4590
5962
912
3156
2200
5877

Dataset Source: meu

Split: train